**В Районен съд – Сливен встъпиха в длъжност и положиха клетва трима съдии**

На заседание, проведено на 25.06.2024 г., Съдийската колегия на ВСС, изпълняваща функциите на Висш съдебен съвет, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), на основание чл. 160, във връзка с чл. 186а, ал. 4 от Закона за съдебната власт, назначи на длъжност съдия в Районен съд – Сливен **Христина Костадинова-Чолакова, Белла Стоименова и Пламен Кючуков.**

Назначението се случи след успешното им класиране в проведен конкурс, обявен с Решение на Съдийската колегия на Висшия съдебен съвет по протокол № 43/19.12.2023 г., обн. в ДВ бр. 1/02.01.2024 г. за заемане на 40 свободни длъжности „съдия“ в 30 районни съдилища в страната.

На 09.07.2024 г. пред Общо събрание на съдиите от Районен съд – Сливен, тримата съдии положиха клетва и подписаха акт за встъпване в длъжност.